Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 457/13/6601	Banská Bystrica, 17.12.2013
EEČ : 2-45-277-2013

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1/
dňa 18.08.2013 v čase okolo 10.00 h po predchádzajúcich nezhodách v rodinnom dome nachádzajúcom sa v XXXXX v obývacej izbe pohrozil svojej družke XXXXX, nar. XXXXX, trvale bytom XXXXX, XXXXX, kuchynským nožom, ktorý si vynášal z kuchyne a to tým spôsobom, že ako ho držal vo svojej pravej ruke, tento čepeľou pred ňu vystrčil, pričom mal ruku vystretú v lakti pred sebou na úrovni hrudníka a súčasne voči nej použil vyhrážku v znení „týmto Ťa zakolem“, čím u XXXXX vzbudil dôvodnú obavu o jej život a zdravie tým, že svoje vyhrážky uskutoční, 

2/
dňa 18.08.2013 v čase okolo 13.00 h po predchádzajúcom požití alkoholu prišiel k rodinnému domu v XXXXX, na ktorom rozkopol uzamknuté vstupné dvere, vošiel do domu, pričom mal vedomosť o tom, že bez povolenia družky XXXXX, nar. XXXXX, trvale bytom XXXXX, XXXXX, nesmie vstupovať do predmetného domu, rozbehol sa k dverám detskej izby, ktoré sa taktiež pokúsil vykopnúť, to sa mu však nepodarilo a od dverí ho odtiahol XXXXX, nar. XXXXX, trvale bytom XXXXX, XXXXX, ktorému sa snažil vytrhnúť a pokúšal sa dostať k XXXXX, ktorá bola v tom čase v obývacej izbe, čo sa mu taktiež nepodarilo a XXXXX ho udržal mimo obývacej izby, pričom povedal „volaj políciu“ a XXXXX políciu privolala, na čo sa zľakol a z domu ušiel, čím takto neoprávnene vnikol do obydlia iného a v tomto neoprávnene zotrval,

3/
dňa 09.10.2013 v čase od 00.00 h do 00.45 h v obci XXXXX, na ulici XXXXX, po predchádzajúcom požití alkoholu, bez súhlasu majiteľa vošiel do rodinného domu patriaceho XXXXX, nar. XXXXX, trvale bytom XXXXX, XXXXX a to tým spôsobom, že cez otvor v oplotení nachádzajúcom sa okolo domu, vstúpil na pozemok prináležiaci k domu, doposiaľ nezisteným predmetom rozbil sklenenú výplň okna nachádzajúceho sa pri schodišti v zadnej časti domu, vošiel dovnútra, kde neoprávnene zotrval v prítomnosti XXXXX a ich dvoch maloletých detí, pričom sa XXXXX pokúšal ťahať von z bytu a ako sa pokúšali volať na linku 158, hodil im mobilný telefón zn. Samsung XZ – vyklápací, nezisteného typu a výrobného čísla o zem, pričom pri odchode z domu bol zadržaný príslušníkmi Obvodného oddelenia PZ XXXXX – západ, čím týmto svojim konaním spôsobil XXXXX, nar. XXXXX, trvale bytom XXXXX, XXXXX, škodu poškodením mobilného telefónu zn. Samsung XZ vo výške 16,- € a škodu rozbitím sklenenej výplne okna vo výške 6,65 €,

lebo je trestné stíhanie neprípustné podľa § 9 odsek 1 písmeno d

Odôvodnenie:
Vyšetrovateľka Okresného riaditeľstva Policajného zboru v Banskej Bystrici, Odboru kriminálnej polície uznesením ČVS: XXXXX zo dňa 22.05.2009 podľa § 199 ods. 1 Trestného poriadku začala trestné stíhanie pre prečin nebezpečného vyhrážania podľa § 360 ods. 1, ods. 2 písm. b) Tr. zákona a iné. 

Následne vyšetrovateľka  dňa 9.10.2013 uznesením ČVS: ORP-698/2-OVK-BB-2013 vzniesla obvinenie XXXXX, nar. XXXXX v Banskej Bystrici  pre prečin nebezpečného vyhrážania podľa § 360 ods. 1, ods. 2 písm. b) Tr. zákona a iné na tom skutkovom základe, že 
1/
dňa 18.08.2013 v čase okolo 10.00 h po predchádzajúcich nezhodách v rodinnom dome nachádzajúcom sa v XXXXX, v obývacej izbe pohrozil svojej družke XXXXX, nar. XXXXX, trvale bytom XXXXX, XXXXX, kuchynským nožom, ktorý si vynášal z kuchyne a to tým spôsobom, že ako ho držal vo svojej pravej ruke, tento čepeľou pred ňu vystrčil, pričom mal ruku vystretú v lakti pred sebou na úrovni hrudníka a súčasne voči nej použil vyhrážku v znení „týmto Ťa zakolem“, čím u XXXXX vzbudil dôvodnú obavu o jej život a zdravie tým, že svoje vyhrážky uskutoční, 

2/
dňa 18.08.2013 v čase okolo 13.00 h po predchádzajúcom požití alkoholu prišiel k rodinnému domu v XXXXX, na ktorom rozkopol uzamknuté vstupné dvere, vošiel do domu, pričom mal vedomosť o tom, že bez povolenia družky XXXXX, nar. XXXXX, trvale bytom XXXXX, XXXXX, nesmie vstupovať do predmetného domu, rozbehol sa k dverám detskej izby, ktoré sa taktiež pokúsil vykopnúť, to sa mu však nepodarilo a od dverí ho odtiahol XXXXX, nar. 04.04.1981, trvale bytom XXXXX, XXXXX ktorému sa snažil vytrhnúť a pokúšal sa dostať k XXXXX, ktorá bola v tom čase v obývacej izbe, čo sa mu taktiež nepodarilo a XXXXX ho udržal mimo obývacej izby, pričom povedal „volaj políciu“ a XXXXX políciu privolala, na čo sa zľakol a z domu ušiel, čím takto neoprávnene vnikol do obydlia iného a v tomto neoprávnene zotrval.

Následne vyšetrovateľka  dňa 9.10.2013 uznesením ČVS: XXXXX vzniesla obvinenie XXXXX, nar. XXXXX v Banskej Bystrici  pre prečin porušovania domovej slobody podľa § 194 ods. 1, ods. 2 písm. b) Tr. zákona, na tom skutkovom základe, že dňa 09.10.2013 v čase od 00.00 h do 00.45 h v obci XXXXX, na ulici XXXXX, po predchádzajúcom požití alkoholu, bez súhlasu majiteľa vošiel do rodinného domu patriaceho XXXXX, nar. XXXXX, trvale bytom XXXXX, XXXXX a to tým spôsobom, že cez otvor v oplotení nachádzajúcom sa okolo domu, vstúpil na pozemok prináležiaci k domu, doposiaľ nezisteným predmetom rozbil sklenenú výplň okna nachádzajúceho sa pri schodišti v zadnej časti domu, vošiel dovnútra, kde neoprávnene zotrval v prítomnosti XXXXX a ich dvoch maloletých detí, pričom sa XXXXX pokúšal ťahať von z bytu a ako sa pokúšali volať na linku 158, hodil im mobilný telefón zn. Samsung XZ – vyklápací, nezisteného typu a výrobného čísla o zem, pričom pri odchode z domu bol zadržaný príslušníkmi Obvodného oddelenia PZ XXXXX – západ, čím týmto svojim konaním spôsobil XXXXX, nar. XXXXX, trvale bytom XXXXX, XXXXX, škodu poškodením mobilného telefónu zn. Samsung XZ vo výške 16,- € a škodu rozbitím sklenenej výplne okna vo výške 6,65 €.

Uznesením vyšetrovateľky ČVS: ORP-XXXXX3 zo dňa 9.10.2013 boli uvedené trestné veci obvineného M. Pinku spojené podľa § 21 ods. 3 Tr. poriadku na spoločné konanie, ktoré bolo vedené pod ČVS: ORP-XXXXX.

Doterajšími výsledkami vyšetrovania, najmä výpoveďami svedkyne – poškodenej  XXXXX, svedka XXXXX, výsluchu samotného obvineného XXXXX, ako aj ďalších zabezpečených dôkazov bolo preukázané, že skutky, pre ktoré bolo vznesené obvinenie XXXXX sa stali, spáchal ich XXXXX  a napĺňajú znaky skutkových podstát vyššie uvedených trestných činov.

Zo úmrtného listu Matričného úradu v Banskej Bystrici vyplýva, že obvinený XXXXX dňa XXXXX zomrel.

Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

S poukazom na skutočnosť, že obvinený XXXXX dňa XXXXX zomrel, trestné stíhanie voči nemu je neprípustné a preto som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexandra Jelšovská
prokurátorka